ສະຫະລັດ ກໍາລັງພິຈາລະນາ ການຂໍມາປິ່ນປົວຂອງ ປະທານາທິບໍດີເຢເມນ
ສະຫະລັດ ກໍາລັງພິຈາລະນາ ຄໍາຂໍຮ້ອງຂອງ ປະທານາທິບໍດີເຢເມນ ທີ່ຢາກມາປິ່ນປົວ ໃນສະຫະລັດ.
ສະຫະລັດກໍາລັງພິຈາລະນາວ່າຈະອະນຸຍາດຫລືບໍ ໃຫ້ປະທານາທິບໍດີ Ali Abdulla Saleh ແຫ່ງເຢເມນທີ່ຈະພົ້ນຈາກອໍານາດໄປ ເຂົ້າມາຮັກສາປິ່ນປົວຢູ່ໃນສະຫະລັດ ເພື່ອປົວບາດແຜທີ່ທ່ານໄດ້ຮັບ ໃນການ ໂຈມຕີບັ້ນນຶ່ງຕໍ່ທໍານຽບຂອງທ່ານໃນເດືອນມິຖຸນາຜ່ານມານັ້ນ ເຈົ້າໜ້າທີ່ຂັ້ນອາວຸໂສສະຫະລັດທ່ານນຶ່ງກ່າວໃນວັນຈັນວານນີ້ວ່າ ທໍານຽບຂອງປະທານາ ທິບໍດີຊາເລ ໄດ້ຂໍຮ້ອງຫວ່າງໄວໆຜ່ານມານີ້ ເພື່ອຢາກໃຫ້ສະຫະລັດອະນຸຍາດໃຫ້ທ່ານມາຮັບການປິ່ນປົວດັ່ງກ່າວໃນສະຫະລັດ ແຕ່ ເຈົ້າໜ້າທີ່ສະຫະລັດທ່ານນີ້ກ່າວວ່າ ຄໍາຂໍຮ້ອງດັ່ງກ່າວຈະໄດ້ຮັບອະນຸມັດສໍາລັບເຫດຜົນ ທາງດ້ານການແພດເທົ່ານັ້ນ ໃນວັນເສົາຜ່ານມານີ້ ທ່ານຊາເລ ກ່າວວ່າ ທ່ານຈະເດີນທາງມາຍັງສະຫະລັດເພື່ອຜ່ອນ ຄາຍບັນຍາກາດລົງໃນເຢເມນ ກ່ອນການເລືອກຕັ້ງປະທານາທິບໍດີຊຶ່ງກໍານົດຈະມີຂຶ້ນໃນ ວັນທີ 21 ກຸມພາປີໜ້ານີ້ ຊຶ່ງບໍ່ແມ່ນເຫດຜົນສຳລັບການປິ່ນປົວດ້ານການແພດ ຊຶ່ງທ່ານ ໄດ້ເວົ້າຕື່ມວ່າ ທ່ານຈະເດີນທາງກັບຄືນເຢເມນໃນວັນເວລາທີ່ບໍ່ໄດ້ກ່າວຢ່າງເຈາະຈົງໃຫ້ ຊາບ ເພື່ອເປັນຜູ້ຕາງໜ້າໃຫ້ພວກຝ່າຍຄ້ານ ຜູ້ນໍາທີ່ກໍາລັງປະເຊີນກັບບັນຫາ ໄດ້ຕົກລົງໃນເດືອນແລ້ວນີ້ ເພື່ອຍຸດ ຕິການຄອງອໍານາດ ຂອງທ່ານມາເປັນເວລາ 33 ປີ ທ່າມກາງການປະທ້ວງຢ່າງຮຸນແຮງຕາມຖະໜົນຫົນທາງ ທີ່ຮຽກຮ້ອງໃຫ້ທ່ານລາອອກຈາກຕໍາແໜ່ງນັ້ນ ການປະທ້ວງໄດ້ດໍາເນີນຢູ່ຕໍ່ມາໃນເຢເມນ ເຖິງແມ່ນມີຂໍ້ຕົກລົງກັບທ່ານຊາເລ ທີ່ຈະລາ ອອກຈາກຕໍາແໜ່ງປະທານາທິບໍດີກໍຕາມ ແຕ່ພວກກໍາລັງຮັກສາຄວາມປອດໄພທີ່ນິຍົມ ລັດຖະບານໄດ້ເຂັ່ນຂ້າພວກປະທ້ວງ 9 ຄົນໃນວັນເສົາຜ່ານມານີ້ ຂະນະທີ່ພວກເຂົາເຈົ້າ ຮຽກຮ້ອງ ໃຫ້ມີການດໍາເນີນຄະດີປະທານາທິບໍດີໃນຂໍ້ຫາຖານ ທໍາການສັງຫານປະຊາ ຊົນຈໍານວນຫລາຍກວ່າ 1100 ຄົນ ນັບແຕ່ເດືອນມັງກອນປີນີ້ເປັນຕົ້ນມາ ພວກປະທ້ວງ ຄັດຄ້ານຕໍ່ການໃຫ້ອະໄພໂທດແກ່ທ່ານຊາເລ ໃນຖານະເປັນພາກສ່ວນນຶ່ງຂອງຂໍ້ຕົກລົງ ກັນ ທີ່ທ່ານໄດ້ລົງນາມໃນກຸງ Riyadh ນະຄອນຫລວງຂອງ Saudi Arabia ນັ້ນ